Shirkan oo Sannad walba la qabto 8-da bisha 11-aad isla-markaana la soo gebogabeeyo Maalinta Saxaafadda Somaliland oo Sannad walba la xuso 9-ka bisha 11-aad oo ku beegan Maalintii uu Geeriyooday Aabbihii Saxaafadda Somaliland Maxamuud Cabdi Shide oo loo asteeyay inay noqoto Maalinta Saxaafadda Somaliland, ayaa si ballaadhan loogu falan-qeeyey Caqabadaha Saxaafadda iyo Suxufiyiinta haysta, Horumarka dhinaca Agabka ay ku shaqeeyaan iyo sidii loo kordhin lahaa aqoonta Suxufiyiinta, si loo helo Weriyeyaal Shacabkooda u gudbiya Warar sugan oo aan lid ku ahayn Horumarka iyo Barwaaqada Dalku hiigsanayo, waxana ka qaybgalay Suxufiyiin gaadhaya Boqol iyo Konton Xubnood oo Gobollada Dalka iskaga kala yimid, ayaa waxa Abaal-marinta CAWKE AWARD la guddoonsiiyey Weriyeyaal ku guuleystay War-bixinno khuseeya Arrimaha Bulshada oo Sannad walba lagu tartansiiyo War-fidiyeennada, si hoos loogu dhigo Wararka ku saabsan Siyaasadda, korna loo soo qaado Wararka iyo War-bixinnada taabanaya Nolosha Shacabka.
